**Előterjesztés**

***„Fogorvosi ellátás tárgyú napirendi ponthoz”***

**2016. szeptember 1.**

**Litér Képviselő-testületi ülés**

**Tisztelt Képviselő-testület!**

Litér Község valamint Királyszentistván Község Önkormányzatának Képviselő-testületei a júniusi együttes ülésen arról döntöttek, hogy a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet alapján felhívást tesz közzé fogorvosok részére területi ellátási kötelezettség (gyermekfogászat, iskolafogászat, ifjúsági fogászat, valamint a felnőtt korú lakosság fogászati alapellátása) vállalására a rendelet 1. § (1)bekezdés b) pontja szerinti jogviszony létesítésére 2016.12.01-jétől kezdődő hatállyal. Az érintett körzet: Litér és Királyszentistván Község területe.

Dr Rajnai Andrea fogorvos asszonnyal egy egyeztető tárgyalás 2016. szeptember 1. napjára került kitűzésre. Az tárgyalás eredményéről, valamint az együttes ülés óta történt eseményekről szóban tájékoztatom a Tisztelt Képviselő-testületet.

Litér, 2016. augusztus 25.

 Szedlák Attila sk

 polgármester